# data[].attributes.body
1. feladat
Megkérdeztem 10 embert, hogy mit gondolnak az írónőről és a könyveiről.

Az eredmények azt mutatják, hogy mindenki ismeri Agatha Christiet, és 60%-uk iratokból ismerte meg, 20%-uk az iskolában hallott felőle, s 10-10%-uk családtól, vagy barátoktól hallott róla.

Mindenki tudja, hogy ő egy író volt, páran még azt is tudják hogy 85 évet élt s majdnem 80 könyve volt.

10ből 7 ember nem olvasott tőle semmit, a háromból 2 ember olvasta a 10 kicsi négert, 1 pedig a gyilkosság az orient expresszen és a lányom mindig a lányom című könyveket is olvasta.

Majdnem mindenki hallott a leghíresebb könyvéről, amit 30%uk olvasott is.

Mindenki úgy gondolja, hogy Agatha Christie egy nagyon jó író volt és hogy durva, mennyi mindent elért nőként akkoriban. Néhány vélemény:

‘Fifikás gondolatmenettel rendelkező, tehetséggel megáldott írónő’

‘Büszke vagyok rá, hogy milyen sokat elért’

‘Az egyik legjobb krimi író volt’

‘Nagyon jó a könyveinek a gondolatmenete, szeretnék többet is olvasni tőle’

# data[].attributes.body
2. A három cím amit adnék a könyvnek:

1. Rejtélyes gyilkosságok a Néger-szigeten

2. A végére mind meghalnak

3. Mr. Lacky ügye

# data[].attributes.body
3. A tíz kicsi néger című könyv egy nagyon híres krimiregény Agatha Christietől. A történetben rejtélyes gyilkosságokra kerül sor és egy megoldatlan ügy nyomába léphetünk az olvasása közben. Egy bizonyos Mr. Lacky tíz olyan embert gyűjtött össze, akikre a bíróság nem sújtott oly büntetést, amilyet érdemeltek volna, s elhívta őket más-más okból a titokzatos Néger-szigetre. A személyek egyedül maradnak a helyen és próbálják megtudni, hogy miért és ki miatt kerültek oda. Időközben mindegyik személy megkapja a halálbüntetést, amit érdemel. A legérdekesebb benne, hogy a tíz kicsi néger című gyerekvershez ragaszkodik a gyilkos a dolga közben. Végigkövethetjük a karakterek gondolatmenetét miközben lassan a nyomás alatt megőrülnek. A könyv szereplői nagyon jól megírt, szerethető karakterisztikus. A végére megtudhatjuk a rejtély megoldását is. Nagyon misztikus, néhol hátborzongató a történet. Jól végigvezetett, igényesen megírt mű.

# data[].attributes.body
4. én egy kahoot!-ot csináltam, melynek linkje:
https://create.kahoot.it/share/tiz-kicsi-neger-kahoot/1891f81e-194d-4f1f-adf9-151d8e1ba017

# data[].attributes.body
5.

Anthony James Marston – Gazdag család gyermeke. Eléggé öntörvényű, nem érdeklik mások érzései, szenvedései. Egy sznob. Sokan sármosnak írnák le. Ő az első áldozat volt, ciánkálit ivott. Elgázolt egy testvérpárt. ‘Tíz kicsi néger éhes lett egyszer; s vacsorázni ment, Egyik rosszul nyelt, megfulladt, s megmaradt kilenc.’ ‘A magam részéről rajongok a bűnügyekért! Igyunk rá!’

Mrs. Ethel Rogers – Ideges háziasszony és szakács. Szellemszerű, fakó arca, világos szeme van. A személyzet tagja. Ő és a férje kezeltek egy beteget, aki később a kezük közt halt meg. Ő volt a második áldozat, elájult és később meghalt. ‘Kilenc kicsi néger későn feküdt le, s rosszat álmodott, Egy el is aludt másnap, s nem maradt, csak nyolc.’ ‘Csak megszédültem… attól a hangtól.’

Mr. Thomas Rogers – Ethel férje, komornyik, világéletében keményen dolgozott. Ugyan az a bűne mint feleségének, s ő a negyedik áldozat volt. ‘Hét kicsi néger tűzifát aprít, gyújtóst hasogat, Egyik magát vágta ketté, s már csak hat maradt.’ ‘Ma este nem lesz semmiféle néger-trükk… gondoskodtam róla.’

John Gordon Macarthur tábornok – Nyugalmazott első világháborús hős. Magányosan él, egykori barátaival, bajtársaival nem tartja a kapcsolatot. Idősebb, bölcs, okos. A háborúban megölt valakit. A harmadik halott volt. ‘Nyolc kicsi néger sétára ment egy szép kis szigeten, Egy ott is maradt örökre, s így lettek heten.’ ‘Én tudom, gyermekem… tudom… Leslie…’

Emily Caroline Brent – Idős, vallásos vénkisasszony. Szigorú elveket vall, képtelen mások megértésére, folyton a Bibliát olvassa. Szeret kötögetni is. Eléggé önfejű. Törékenyebb típus, az ötödik „néger” volt. Bűne hogy egy alkalmazottját az öngyilkosságba kergette. Valaki megszúrta s ő azt hitte hogy méhcsípés miatt halt meg. ‘Hat kicsi néger játszadozik a kaptárok között, Egyet megcsíp egy kis méh, és nem marad, csak öt.’ ‘Mintha méh zümmögne- egy kis méhecske.’

Philip Lombard – Ő már körbeutazta a világot, nagy kalandor, a szigetre is egy revolverrel érkezik meg, mely egy picit eltántorítja tőle az embereket. Érdekes alak, számára önmaga a legfontosabb. Otthagyott egy indiáncsoportot egy szigeten akik később éhen haltak. Ő halt meg kilencediknek, Vera szíven lőtte a revolverrel. ‘Két kicsi néger kiül a napra s sütkérezni kezd, Egyik pecsenyévé sül és nem marad, csak egy.’ ‘Ide figyeljen kislány, mondani szeretnék valamit…’

Lawrence Wargrave bíró – Gazdag, nyugalmazott bíró, nagyon szigorú ítéletei és gyakori halálbüntetés-kiszabásai miatt féltek tőle. A legidősebb volt a szigeten. Furfangos, egy pszichopata, szeret embereket ölni. Ő volt ‘Mr.Lacky’. Nagyon okos ember. A hatodik néger lett volna, bár halála álcázva volt. Bűne, hogy halálbűntetést szabott valakire, aki mindenki másnak ártatlannak tűnt. ‘Öt kicsi néger tanulgatja a törvény betűjét, egyik bíró lesz a végén, s marad, csak négy’ ‘Vigyáznunk kell…’

Dr. Edward George Armstrong – Harley Street-i orvos, igen ismert és gazdag volt. Értelmes, gyanakvó, vezető személyiség jellemző rá.Alkoholos befolyásoltság alatt operált egy idős beteget, aki a műtét alatt meghalt. Hetediknek halt meg, vízbe fulladt. ‘Négy kicsi néger tengerre száll, és egy piros lazac Egyet lépre csal, bekapja, s csak három marad.’ ‘Mindnyájan itt döglünk meg…’

William Henry Blore – Nyugalmazott rendőrfelügyelő, magánnyomozóként dolgozik, általában rablási ügyekkel foglalkozott, erőszakos ember. Igazán értelmes és próbált a könyvben az igazságra rájönni. Visszafele a harmadik néger. Bűne a hamis tanúzás. ‘Három kicsi néger állatkertben jár, egy nagy medve jő, Egyet keblére ölel, és így marad kettő.’ ‘Persze kicsit idegesítő egyedül felmenni a házba’

Vera Elizabeth Claythorne – Fiatal tanárnő. Egy múltbeli tragédia miatt nevelőnői állás helyett középszintű iskolákban tanítónő, nyári szünetekben mint titkárnő keres megélhetést. Erős nő, de a végére teljesen megőrül majd gyakran elveszti a fejét. Mr. Lacky szerint az ő bűne volt a legsúlyosabb: a gyermek akire vigyázott beúszott a vízbe s ő nem úszott utána, mindezt pedig egy férfiért tette. Az utolsó áldozat volt a könyvben. Felkötötte magát. ‘Egy kicsi néger magára hagyva, árván ténfereg, Felköti magát, és vége is, mert többen nincsenek.’ ‘Nyertünk kicsikém nyertünk!’

# data[].attributes.body
6.10 dolog, amit mindenféleképpen tudni kell a Tíz kicsi néger című könyvről:

1. A végére mind meghalnak

2. A sztori a titokzatos néger szigeten játszódik

3. 10 bűnöst gyűjtött össze ‘Mr.Lacky’, akiken a bíróság megkönyörült

4. A gyilkos egy őrült aki egész életében kedvelte a 10 kicsi néger című verset és ezért követte azt a gyilkolás folyamatában

5. A végén megoldódik a rejtély

# data[].attributes.body
7.

A) Szerintem a krimi egy nagyon jó műfaj bár annyira gyakran nem olvasom, de elgondolkodtat, a rejtélymegoldóképességet is tudja fejleszteni

és ha az életedben szükség lenne rá akkor el is tudsz rejteni hullákat titokzatos módon. :)

B) Mivel nagyon elgondolkodtató és közben találgatsz hogy vajon mi lehet a megoldás, mert elég népszerű klasszikus ez a könyv és még azért is érdemes elolvasni, mert nagyon jól van megírva és nagyon jól kitalált karakterek vannak benne.

C) Egy 10 év alattinak semmiképp nem adnám a kezébe. Néhol elég horrorisztikus tud lenni és engem is párszor kirázott a hideg ettől a könyvtől, meg az egész értelmezéséhez is egy érettebb gondolkodásmód szükséges. Párszor elég unalmas volt a könyv amúgy, mert sokáig csak gondolkodtak és én már vártam

hogy mikor jön a következő halál de a karakterek még 20 oldalig rágódtak ugyan azon a kérdésen.